Aust-Berlin

Aust-Berlin var den delen av Berlin som under den kalde krigen utgjorde den sovjetiske okkupasjonssona og vart utropt til hovudstad i Den tyske demokratiske republikken (DDR).

Berlin vart delt etter at Sovjetunionen ikkje aksepterte valet av Ernst Reuter til overborgermeister, og difor innsette sin eigen overborgermeister for Aust-Berlin i 1948. Den andre delen av Berlin vart kjend som Vest-Berlin. Forfattinga til Aust-Tyskland frå 1949 erklærte «Berlin» (dvs. Aust-Berlin) som hovudstad i Aust-Tyskland. Styresmaktane i Aust-Tyskland kalla Aust-Berlin for Demokratischer Sektor von Berlin (den demokratiske sektoren i Berlin) og Demokratisches Berlin (demokratisk Berlin). Etter at Aust-Tyskland bygde Berlinmuren for å skilje Aust-Berlin frå Vest-Berlin i 1961 brukte Aust-Tyskland vanlegvis nemninga Berlin (Hauptstadt der DDR) eller Berlin om Aust-Berlin. Vest-Berlin vart omtalt som Berlin (vest) eller Westberlin. I Vest-Tyskland vart Aust-Berlin referert til som Aust-Berlin eller Berlin (aust).

Sovjetunionen anerkjende Aust-Berlin som hovudstaden til DDR, men det gjorde ikkje dei vestleg allierte maktene: Storbritannia, USA og Frankrike. Vestlege land refererte i byrjinga heller til bydelen Pankow som sete til dei austtyske styresmaktene.

Berlinmuren fall 9. november 1989, og Berlin vart gjenforeint 3. oktober 1990.

Kjelder

Denne artikkelen bygger på «Øst-Berlin» frå ,  den 14. desember 2011.  

Kategori:Berlin
Kategori:Tidlegare hovudstader